Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11788

2. 2. 2. Minimális teljesítmény A repülőgépnek képesnek kell lennie a 2.2.2.1 illetve a 2.2.2.2 pontokban meghatározott minimális sebességértékek teljesítésére a felszállásra és a leszállásra közzétett maximális tömegnél (lásd a 2.2.3 pontot), mivel ez függ a repülőtér szintmagasságától vagy a nyomásmagasságtól akár az Egyezményes Légkörben, akár adott szélcsendes légköri viszonyok között, és vízi repülőgépek esetében adott sima vízfelületen, az akadályok, vagy a futópályán, vagy a vízfelületen történő nekifutás hosszának figyelmen kívül hagyása mellett. Megjegyzés.- Ez a Szabvány lehetőséget ad arra, hogy a maximális felszálló tömeget és a maximális leszálló tömeget közzétegyék a repülőgép repülési kézikönyvében, például az alábbi viszonyok függvényében: • repülőtér szintmagassága, vagy • a repülőtér szintjén mért nyomásmagasság, vagy • a repülőtér szintjén mért nyomásmagasság és légköri hőmérséklet, oly módon, hogy ezek felhasználásra készen rendelkezésre álljanak a repülőgép teljesítményadataival kapcsolatos üzemeltetési korlátozásokra vonatkozó nemzeti előírások alkalmazásakor.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes